45 मकानों की काॅलोनी, 9 माह बाद भी रेल कर्मियों को नहीं हो सका है आवंटन
रेलवे कर्मचारियों के लिए सबसे बड़ी समस्या अपने ही रेलखंड में आवासीय सुविधा का नहीं होना है। जितने कर्मचारी हैं उनमें से आधे से अधिक को कहीं न कहीं किराए का मकन लेकर रहना पड़ रहा है।
न्यू रेलवे कालोनी में ही 45 मकानों की कालोनी 9 माह से बनकर तैयार है। लेकिन उसका आवंटन कर्मचारियों को अब तक नहीं हो सका है। आवंटन होने के बाद भी 493 कर्मचारियों की समस्या बनी ही रहेगी। कोरबा रेलखंड में लगभग 1080 अधिकारी, कर्मचारी पदस्थ हैं। 457 अधिकारियों कर्मचारियों के लिए रेलवे ने तो 85 कर्मचारियों के लिए एनटीपीसी ने अपनी-अपनी आवासीय कालोनी में मकान दे रखे हैं। इसके बाद भी लंबे समय से 623 कर्मचारियों के समक्ष विभागीय मकान नहीं होने की कमी बनी हुई है। ये कर्मचारी अपनी-अपनी सुविधा के लिहाज से शहर के साथ व उपनगरों में किराए का मकान ले रखे हैं। रात के समय ड्यूटी ज्वाइन करने व ड्यूटी खत्म कर वापस लौटने के समय कई तरह की दिक्कतों की सामना करना पड़ता है। कई कर्मचारियों के साथ हादसे भी हो चुके हैं।
विभागवार विभाजन की चल रही प्रक्रिया
यहां से पूरी जानकारी डिवीजन को दे दी गई है। कर्मचारियों साथ मीटिंग भी हो चुकी है। डीआरएम स्तर पर विभागवार मकानों के आवंटन की रुपरेखा बनाई जा रही है। मंडल से तय होते ही आवंटन कर दिया जाएगा। -आदित्य गुप्ता, एआरएम, कोरबा रेलखंड
1080 रेलखंड में कुल कर्मचारी
457 रेलवे कालोनी में आवास संख्या
किराए में रहने वाले वाले कर्मचारी
85 एनटीपीसी की कालोनी में
538 शहरी क्षेत्र में किराए में रहने वाले
45 नई कालोनी में बने मकान
493 आवासों की जरूरत
तीन टाइप के हैं कालोनी में मकान
न्यू रेलवे कालोनी के समीप ही 4 करोड़ 77 लाख की बनी कालोनी में 45 मकान बने हैं। अनुबंध के अनुसार मई 2016 में हैंडओवर हो जाना था लेकिन सितंबर तक कुछ काम बचे थे। अब वह भी पूरा कर लिए गए हैं। कालोनी मे टू टाइप के 30 मकान, थ्री टाइप के 10 व फोर टाइप के 5 मकान हैं। सड़क, पानी, बिजली तक की व्यवस्था पूरी कर ली गई है। यहां तक की गार्डन तक की सुविधा दी गई है।
100 मकानों की चाही गई है मंजूरी
दक्षिण पूर्व मध्य रेलवे का मान्यता प्राप्त यूनियन मजदूर कांग्रेस के वीके मोहंती ने बताया कि रेलखंड कोरबा में कर्मचारियों के लिए आवास की पुरानी समस्या है। बोर्ड व जोनल स्तर पर होने वाली बैठकों में आवास की कमी दूर करने मांग उठाई जाती रही है। बीते वर्ष ही यूनियन ने कोरबा में 100 आवासों की कालोनी का प्रस्ताव बनाकर डिवीजन व जोन अफसरों को काफी पहले दिया जा चुका है। जिसकी मंजूरी का इंतजार सभी को है।
न्यू रेलवे कालोनी में बनकर तैयार मकान
फैक्ट फाइल
कोरबा रेलखंड में लगभग 1080 अधिकारी, कर्मचारी पदस्थ हैं
hin_Deva hin_Deva hin_Deva hin_Deva hin_Deva bho_Deva bho_Deva hin_Deva bho_Deva hin_Deva bho_Deva mag_Deva bho_Deva hin_Deva hin_Deva hin_Deva hin_Deva kas_Deva awa_Deva